
			Oversikt over tiltak i handlingsplanen

		

		
			
				
					
					
					
				
				
					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 1

						
							
							Utvide virkeområdet til forskriften om 
universell utforming av IKT-løsninger til 
å gjelde for utdanningssektoren

						
							
							Kommunal- og moderniserings­departementet, Barne-, likestillings- 
og inkluderingsdepartementet og Kunnskaps­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 2

						
							
							Regelverksutvikling innen universell 
utforming av IKT

						
							
							Kommunal- og moderniserings­departementet og Direktoratet for 
forvaltning og IKT

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 3

						
							
							Program for økt digital deltakelse og 
kompetanse

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 4

						
							
							Tilsyn med virksomheter

						
							
							Direktoratet for forvaltning og IKT

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 5

						
							
							Områdeovervåking, indikatorer og statistikk

						
							
							Direktoratet for forvaltning og IKT

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 6

						
							
							Informasjon og veiledning for å 
oppnå digitale løsninger for alle

						
							
							Direktoratet for forvaltning og IKT

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 7

						
							
							E-læring på området universell 
utforming av IKT

						
							
							Direktoratet for forvaltning og IKT

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 8

						
							
							Videreutvikling av nettverks- og 
tilskuddsprogrammet UNIKT

						
							
							Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 9

						
							
							Talegjenkjenningsverktøy på norsk

						
							
							Arbeids- og sosialdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 10

						
							
							Prøveordning med ikke-verbal 
kommunikasjon med 
nødmeldesentralene

						
							
							Justis- og 
beredskapsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 11

						
							
							Universell utforming av statlige nettsteder og automater

						
							
							Finansdepartementet, 
Nærings- og fiskeridepartementet mfl.

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 12

						
							
							Universell utforming av NRKs 
samlede allmenkringkastingstilbud

						
							
							Kulturdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 13

						
							
							Bedre tilgjengelighet for publikum til 
audiovisuelle produksjoner

						
							
							Kulturdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							IKT

						
					

					
							
							IKT 14

						
							
							Bedre tilgjengelighet til Bokhylla og annet innhold i Nasjonalbibliotekets digitale 
bibliotek

						
							
							Kulturdepartementet

						
					

					
							
							
							
					

					
							
							nr

						
							
							Tiltak

						
							
							Hovedansvarlig departement

						
					

					
							
							Velferdsteknologi og Hverdagsteknologi

						
					

					
							
							TEK 1

						
							
							Innarbeide anbefalinger for 
universell utforming inn i «Samveis veikart for tjenesteinnovasjon – velferdsteknologi»

						
							
							Helse- og omsorgsdepartementet 
i samarbeid med 
Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Velferdsteknologi og Hverdagsteknologi

						
					

					
							
							TEK 2

						
							
							Selvdeklareringsordning m-Helse

						
							
							Helse- og omsorgsdepartementet 
i samarbeid med Barne-, likestillings- 
og inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Velferdsteknologi og Hverdagsteknologi

						
					

					
							
							TEK 3

						
							
							Forbrukerinformasjon om 
hverdagsteknologi og praktiske 
løsninger

						
							
							Barne-, likestillings- og 
inkluderingsdepartementet i samarbeid med Helse- og omsorgsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Velferdsteknologi og Hverdagsteknologi

						
					

					
							
							TEK 4

						
							
							Anbefalinger og standardisering av 
brukergrensesnitt og infrastruktur

						
							
							Helse- og omsorgsdepartementet 
i samarbeid med Barne-, likestillings- 
og inkluderingsdepartementet

						
					

					
							
							
							
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 1

						
							
							Ny handlingsplan for universell 
utforming i Statsbygg

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 2

						
							
							Forskrift om tekniske krav til 
byggverk

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 3

						
							
							Husbankens grunnlån

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 4

						
							
							Tilskudd til tilpasning av bolig

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 5

						
							
							Husbankens tilskudd til heis og 
tilstandsvurdering

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 6

						
							
							Kompetansetilskudd til bærekraftig 
bolig- og byggkvalitet

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 7

						
							
							Investeringstilskudd til heldøgns 
omsorgsplasser

						
							
							Helse- og omsorgsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 8

						
							
							Informasjon om universell 
utforming

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Bygg og anlegg

						
					

					
							
							BA 9

						
							
							Statens byggeskikkpris

						
							
							Kommunal- og 
moderniserings­departementet

						
					

					
							
							
							
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 1

						
							
							Tilskudd til lokal planlegging og universell utforming

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 2

						
							
							Bærekraftig byutvikling og 
områdesatsing i byer

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 3

						
							
							Universell utforming 
i planbehandling

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 4

						
							
							Universell utforming i geografiske 
informasjonssystemer

						
							
							Kommunal- og 
moderniserings­departementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 5

						
							
							Sikring av viktige friluftsområder

						
							
							Klima- og miljødepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 6

						
							
							Universell utforming av viktige 
friluftsområder

						
							
							Klima- og miljødepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 7

						
							
							Tilskudd til friluftsaktiviteter

						
							
							Klima- og miljødepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Planlegging og uteområder

						
					

					
							
							PU 8

						
							
							Formidling av resultater fra 
nærmiljøsatsing

						
							
							Klima- og miljødepartementet

						
					

					
							
							
							
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 1

						
							
							Sammenhengende reisekjeder

						
							
							Samferdselsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 2

						
							
							Kompetanse og forskning

						
							
							Samferdselsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 3

						
							
							Drift av infrastruktur og utbedring av 
mindre hindringer

						
							
							Samferdselsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 4

						
							
							Planlegging og gjennomføring av prosjekter

						
							
							Samferdselsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 5

						
							
							Kjøp av transporttjenester

						
							
							Samferdselsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 6

						
							
							IKT, informasjon og kundetjenester

						
							
							Samferdselsdepartementet

						
					

					
							
							
							
					

					
							
							nr

						
							
							Tiltak

						
							
							Hovedansvarlig departement

						
					

					
							
							Transport

						
					

					
							
							T 7

						
							
							Nettverk universell utforming for 
regional og kommunal transport

						
							
							Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Sektorovergripende tiltak

						
					

					
							
							SO 1

						
							
							Nyskapingsprogram for universell 
utforming

						
							
							Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Sektorovergripende tiltak

						
					

					
							
							SO 2

						
							
							Utvikling av universell utforming 
i standarder

						
							
							Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Sektorovergripende tiltak

						
					

					
							
							SO 3

						
							
							Kompetansehevingsprogram 
i utdanninger ved universiteter 
og høyskoler

						
							
							Kunnskapsdepartementet, 
Barne-, likestillings- og 
inkluderingsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Sektorovergripende tiltak

						
					

					
							
							SO 4

						
							
							Handlingsrom for å utvikle et 
universelt utformet samfunn

						
							
							Barne-, likestillings- og 
inkluderingsdepartementet og 
Helse- og omsorgsdepartementet

						
					

					
							
							nr

						
							
							Tiltak

						
							
							Hovedansvarlig departement

						
					

					
							
							Sektorovergripende tiltak

						
					

					
							
							So 5

						
							
							Nettverkssamarbeid i kommuner 
og fylker

						
							
							Barne-, likestillings- og 
inkluderingsdepartementet

						
					

				
			

		

	
		
			FORORD

			Regjeringens visjon er et samfunn der alle kan delta. Et viktig virkemiddel for å oppnå dette er god tilgjengelighet og omgivelser som er trygge og praktiske å bruke. Universell utforming er en samfunnskvalitet med særlig betydning for personer med funksjonsnedsettelse. Det er et mål at samfunnet skal ha plass til alle uavhengig av funksjonsnedsettelse. Likeverd er også like muligheter til utdanning, arbeid og sosialt liv. For å oppnå dette trenger vi skoler, arbeidsplasser, transportmidler, uteområder og tekniske løsninger som flest mulig kan bruke. 

At alle får mulighet til å bidra, er av stor betydning for samfunnet. Den sosiale og økonomiske bærekraften avhenger av at flest mulig får god kompetanse, kommer i arbeid og kan leve aktive og selvstendige liv. Dette gjelder også for eldre og for dem med funksjonsnedsettelse. Undersøkelser viser at universell utforming bidrar til god samfunnsøkonomi, og at statlige initiativ er nødvendig for utviklingen.

Regjeringen vil derfor arbeide videre for et universelt utformet samfunn. I handlingsplanen vektlegger vi informasjons- og kommunikasjonsteknologi og velferdsteknologi. Det er viktig at nettløsninger, billett­automater og annen teknologi i hverdagen kan brukes av alle innbyggere. God teknologi bidrar til å utvikle vår velferd, og for regjeringen er det et mål at IKT kan brukes av alle. 

Dagens samfunn er ikke fullt ut universelt utformet, men det pågår løpende arbeid på sentrale samfunnsområder 
for at vi skal nå målet om et universelt uformet samfunn. Regjeringen vil derfor også følge opp arbeidet innen 
bygninger, transport og uteområder. 

I arbeidet med handlingsplanen har både faginstanser, interesseorganisasjoner og faglige organisasjoner bidratt med innspill. Det har vært et viktig grunnlag for utforming av den endelige handlingsplanen.

Oslo, 29. januar 2016

			
				
					
						Bent Høie 
Helse- og omsorgsminister

					

					
						Jan Tore Sanner			
Kommunal- og moderniseringsminister

					

					
						Solveig Horne
Barne- og likestillingsminister

					

					
						[image: ]
					

					
						[image: ]
					

					
						[image: ]
					

				

			

		

	
		
			1. innledning

			Schandorffs plass, Oslo. En relativt bratt, inneklemt plass er fornyet til et hyggelig uterom med universell utforming. Vinner av Innovasjonsprisen for universell utforming 2011 i kategorien landskapsarkitektur. 

			Foto / Landskapsarkitekt: Østengen & Bergo AS. 

		

		
			Hva er universell utforming? 

			«Universell utforming er å utforme produkter
og omgivelser på en slik måte at de kan brukes av alle mennesker, i så stor utstrekning som mulig, uten behov for tilpassing og en spesiell utforming».1 

			Hvorfor universell utforming?

			Universell utforming gir en verdi for den enkelte og samfunnet.


			Effektene for den enkelte, og da spesielt for personer med funksjonsnedsettelse, er godt dokumentert. Flere analyser som er gjennomført de seneste årene viser at universell utforming kan være bedriftsøkonomisk lønnsomt i tillegg til å gi samfunnsøkonomiske gevinster. 

			Flere i arbeid og utdanning er verdifullt

			Universell utforming bidrar til sosial bærekraft fordi det gir flere tilgang til utdanning, arbeid, boliger og transport. Beregninger viser at det vil gi en samfunnsøkonomisk gevinst på 13 mrd kroner over en ti-årsperiode dersom arbeidsdeltakelsen blant funksjonshemmede øker med 5%.2  Det vil gi en besparelse på de offentlige budsjetter på 10 mrd kroner. Utdanning er en viktig forutsetning for at funksjonshemmede skal kunne delta i arbeidslivet. Effektene for den enkelte, og da spesielt for personer med funksjonsnedsettelse, er godt dokumentert. Det er for eksempel samfunnsøkonomisk lønnsomt å:


			
					Installere heis i eksisterende fleretasjes leilighetsbygg.3

					Gjøre busser og holdeplasser universelt utformet.4

					Investere i tilgjengelighetstiltak i bygninger og uteområder.5 

			

			Handlingsplan er et viktig virkemiddel

			Det er fortsatt behov for å samordne innsatsen systematisk gjennom en handlingsplan. 

Det er et viktig virkemiddel for å følge opp nye områder som IKT og velferdsteknologi, og samtidig fortsette innsatsen på sentrale samfunnsområder som transport, bygninger og uteområder. Det er områder hvor det gjenstår mye før vi kan si at målet om et universelt utformet samfunn er nådd. 

Det formelle, organisatoriske og faglige grunnlaget for å utvikle et universelt utformet samfunn er i stor grad tilstede. Eksterne evalueringer av tidligere handlingsplaner på området har bekreftet at handlingsplanformen og de virkemidlene som er brukt, har vært effektive.6  Det er også pekt på at aktiv involvering av staten og andre offentlige aktører, fortsatt vil være nødvendig for å få en god fremdrift i arbeidet. 

Universell utforming berører et bredt spekter av sektorer og fagområder og en rekke interesseorganisasjoner, faglige organisasjoner, faginstitusjoner, fylkeskommuner og kommuner.  I arbeidet med handlingsplanen er det avholdt flere konferanser for å få innspill og mange konsultasjonsmøter. 

			Stavanger sentrum

			Stavanger kommune følger en egen Kommunedelplan for universell utforming 2014-2029. 32% av de offentlige bygningene i Stavanger sentrum hadde tilgjengelig inngangsparti for bevegelseshemmede i 2014. Dette er blant de høyeste i landet. 
Foto: Getty Images / Sindre Ellingsen.

		

		
			Samfunnet er godt rustet til å arbeide videre for et universelt utformet samfunn

			Fra frivillighet på sosialsektoren til forpliktende sektoransvar

			I 1976 ble tilgjengelighet for personer med funksjonsnedsettelse for første gang tatt inn i norsk lovgiving. Da ble teknisk forskrift til plan- og bygningsloven revidert. De nye kravene gjaldt tilrettelegging for bevegelses- og orienteringshemmede.

Tidligere var tilgjengelighet til bygninger ikke noe krav, men et frivillig spørsmål. Byggeiere som gjorde inngang og toalett tilgjengelig ble premiert av Helsedirektoratet med det internasjonale tilgjengelighetssymbolet.

Det har skjedd en betydelig utvikling siden 1976. Hver sektor har nå et ansvar og de fleste sektorer og departementer er involvert i dette. Tilgjengelighet er lovfestet på en rekke områder med sterkere vekt på like rettigheter for alle. Vi har også fått mer kunnskap om, og forståelse av de samfunnsøkonomiske effektene. 

De internasjonale tilknytningene er betydelig mer formalisert gjennom avtaler i FN, EU og Europarådet. 

Det formelle, organisatoriske, faglige og teoretiske grunnlaget for å utvikle et universelt utformet samfunn er i stor grad tilstede, men det er fortsatt behov for systematisk og samordnet innsats. 

			Det internasjonale 
tilgjengelighetssymbolet.

			


			
					51% gjennomsnittlig poengoppnåelse for nettsteder i private og offentlige virksomheter (2014).


					52% av statlige virksomheter har universell utforming som del av sin IKT-strategi (2015).


					7% av offentlige bygninger i norske kommuner har tilgjengelig inngangsparti for bevegelseshemmede. (21% for synshemmede) (2014).
	32% av offentlige bygninger i Stavanger sentrum har tilgjengelig inngangsparti for bevegelseshemmede (2014).

	62% av bygninger som Statsbygg forvalter har trinnfri hovedatkomst (2015).




					45% av kommunene har gjeldende plan for universell utforming (2014).


					16% av fylkeskommunene har gjeldende plan for universell utforming (2014).


					3% (10 stk.) av norske jernbanestasjoner var universelt utformet i 2015.
	30% (103 stk.) av norske jernbanestasjoner var tilgjengelige (2015).




					Kravene til universell utforming er oppfylt med 70-80% på de store lufthavnene (2015).


					33 av 36 ferger på riksvegstrekninger tilfredsstiller kravene til universell utforming (2013).  


			

			Stor variasjon i måloppnåelse 

			Det er lagt ned et betydelig arbeid for å tilrette­legge samfunnet for alle. På noen sektorer er det oppnådd gode resultater gjennom de siste årene. Dette gjelder blant annet universell utforming av nettsteder, tilrettelegging på de store lufthavnene og fergene på riksvegstrekningene. På andre områder som offentlige bygg og uteområder i byer er det fortsatt en del som gjenstår.

Kun 7% av offentlige bygninger i kommunene har tilgjengelig atkomst. Registreringer av Statens kartverk viser at det er store variasjoner fra kommune til kommune. I Stavanger sentrum har for eksempel 32% av bygningene tilgjengelig atkomst. For den bygningsmassen som forvaltes av Statsbygg har hele 62% av bygningene denne kvaliteten.

Selv om disse tallene ikke gir et fullstendig bilde av situasjonen, gir de klare indikasjoner på tilstanden. I de seneste årene har vi fått bedre systemer for rapportering og registrering om universell utforming, men på noen områder kreves det omfattende nye registreringer. Det gjelder for eksempel for eksisterende bygg og uteområder.

Høsten 2014 gjennomførte Difi en statusmåling av norske nettsider. Nettsidene til rundt 300 virksomheter ble testet – både offentlige og private. De ble testet på viktige tilgjengelighetskriterier som brukbarhet og tilgang til innhold. Gjennomsnittsresultatet for målingen viser at virksomhetene i snitt oppfyller 51 prosent av de kravene de ble testet på. Blant enkeltvirksomheter er det imidlertid store variasjoner, og resultatene varierer fra 18 til 78 posent. Dette innebærer at mange nordmenn møter på digitale hindringer hver eneste dag. Statusmålingen viser at offentlige virksomheter jevnt over gjør det bedre enn private. Alle har imidlertid en vei å gå – særlig medie-, bank og finans- og transportbransjen har utfordringer.

			Hva gjør vi i dag med fremtidens utfordringer? 

			Befolkningsfremskrivingene fra SSB viser en dobling i andelen eldre (67 år og over) i forhold til antall personer i yrkesaktiv alder frem mot 2060. Dette vil bli en utfordring for velferds­staten og spesielt for helse- og omsorgs­sektoren som vil få betydelig større oppgaver innen eldreomsorg.  

Måten helse- og omsorgsarbeidet drives på må endres. Det må tas i bruk flere og nye virkemidler dersom dagens høye standard skal opprettholdes. Flere må klare seg selv i eget hjem lengst mulig, også med funksjonsnedsettelser. Dette er i stor grad også et ønske fra brukerne. Det er behov for at  boliger, omgivelser og kommunikasjon med omgivelsene er gode og tilpasset brede brukergrupper. 

			Teknologi kan øke velferden i hverdagen

			Velferdsteknologi som skal gi trygghet og sikkerhet i egen bolig, vil bli en integrert del av omsorgsarbeidet i kommunene. Mange kommuner er i gang med forsøk, og de innfører velferdsteknologi i samarbeid med statlige faginstanser. 

For mange vil hverdagen bli enklere dersom de får kjennskap til, og kan ta i bruk, smart hverdagsteknologi og funksjonelle produkter. Det kan være en potetskreller som gir et godt grep, et lys som tennes automatisk hvis en må opp om natten, en applikasjon på mobiltelefonen som hjelper til med å finne frem til riktig adresse, eller en robotstøvsuger. Universelt utformet  hverdagsteknologi kan bidra til større frihet og bedre mestring for personer med funksjonsnedsettelser, eldre og yngre.

Hverdagsteknologien er i hovedsak styrt av forbrukernes valg. På noen områder innenfor IKT er universelle brukergrensesnitt et krav, men det er unntakene. For å utnytte de mulighetene i teknologien og produktene vi omgir oss med, trenger vi god forbrukerinformasjon.

			TUVA bestikk

			TUVA bestikket er utviklet for å imøtekomme ulike grep og behov i alle brukergrupper slik at barn, eldre og mennesker med redusert gripeevne skal oppleve bestikket som funksjonelt og godt. Bestikket er vinner av Innovasjonsprisen for universell utforming 2011 i kategorien produkt. Foto: DogA / Hardanger Bestikk.

		

		
			
					Definisjonen brukes med noen variasjoner i FNs konvensjon om rettighetene til personer med nedsatt funksjonsevne  (CRPD) og i norsk ikke-diskrimineringslovgiving.

					Samfunnsøkonomisk analyse av økt sysselsetting av personer med nedsatt funksjonsevne. AFI-rapport 5/2012. Oslo 2012.


					Samfunnsøkonomiske kostnader ved fallulykker i boligtrapper. NIBR-rapport 2010:23. Oslo 2010.

					Kollektivtrafikanters verdsetting av tiltak for universell utforming. TØI-rapport 1039/2009. Oslo 2009.

					Tiltak for universell utforming i bygg og uteområder. Veileder i samfunnsøkonomisk analyse. Analyse & Strategi, Vista Utredning og WSP Analys & Strategi. Oslo 2011.

					Evaluering av Regjeringens handlingsplan for universell utforming og økt tilgjengelighet 2009 -2013. Oslo Economics og Universell utforming AS. Oslo januar 2013.


					(Meld. St. 7 (2014–2015).

			

		

	
		
			2. nasjonale mål og strategier for universell utforming

			NSBs nye regiontog Flirt er utviklet med vekt på passasjerbehov. Toget ble belønnet med Hedersprisen for god design i 2012 blant annet på grunn av høy kvalitet på universell utforming. Foto: Øivind Haug.

		

		
			Regjeringens visjon er et samfunn der alle kan delta. Regjeringen følger opp FN-konvensjonen om rettighetene til personer med nedsatt funksjonsevne. I tråd med dette vil regjeringen arbeide videre for et universelt utformet samfunn. 

Universell utforming er til nytte for mange og har spesiell betydning for eldre og personer med funksjonsnedsettelse. I tillegg til å legge frem en handlingsplan for universell utforming, iverksetter regjeringen strategier, planer og tiltak på en rekke områder:


			
					Nasjonal transportplan

					Moderne eldrestrategi

					Stedsutviklingsprogrammet

					Regjeringens handlingsplan for oppfølging HelseOmsorg21-strategien og Omsorg 2020  

					Langtidsplan for forskning og høyere utdanning 2015–2024 7

			

			
Målet for disse er blant annet å fremme yrkesdeltakelse, teknologisk utvikling, nærmiljøutvikling, transportpolitikk og boligpolitikk som tar hensyn til brede brukergrupper.

Norge ratifiserte FN-konvensjonen om rettighetene til personer med nedsatt funksjonsevne i 2013 og leverte sin første rapport om status i Norge i 2015. Tilgjengelighet og universell utforming er oppfølgingspunkter i konvensjonen og tilgjengelighet for personer med nedsatt funksjonsevne er også delmål i FNs bærekraftmål for 2030.

I tillegg følger Norge opp krav om universell utforming og tilgjengelighet i EU, Europarådet og Nordisk ministerråd.

			Fiskebroene på Myrbærholmen

			Fiskebroene på Myrbærholmen nord for Molde gir trygge og gode fiskemuligheter for alle. Broene fikk hederlig omtale av juryen for Innovasjonsprisen for universell utforming i 2011. Foto: DogA. 

		

	
		
			3. ikt og velferdsteknologi

			IKT og velferdsteknologi

			Som en del av politikken med å skape en enklere hverdag for folk flest, satses det blant annet på bruk av moderne informasjons- og kommunikasjonsteknologi og velferdsteknologi.

Bruk av IKT gir store muligheter for et enklere møte med døgnåpen offentlig sektor. Digital kommunikasjon mellom offentlig sektor og innbyggerne skal være førstevalget. Forutsetningene for dette er at innbyggerne mestrer digital kommunikasjon på datamaskiner, nettbrett og smarttelefoner. Universell utforming bidrar til dette.

Den nasjonale IKT-politikken er trukket opp i Meld. St. 23 (2012-2013) Digital agenda for Norge. Det arbeides nå med en ny stortingsmelding. Formålet med IKT-politikken er å fornye, forenkle og forbedre offentlig sektor. Gjennom en målrettet IKT-politikk ønsker regjeringen å legge grunnlaget for en brukerrettet, effektiv og omstillingsdyktig forvaltning samt økt verdiskapning og deltakelse for alle. Viktige prioriteringer i IKT-politikken vil blant annet være:


			
					brukeren i sentrum 

					økt digital kompetanse 

					deltakelse

			

			
Universell utforming er en helt sentral del av disse prioriteringene.

Digitaliseringsprosessen i offentlig sektor bidrar til at innbyggerne kan få tilgang til informasjon raskere, og ikke minst at kommunikasjonen med offentlig sektor skal være mer smidig. Det vil for eksempel være enklere for innbyggerne å sende inn skjema og søknader digitalt, enn å behandle skjema manuelt og sende med post. 

Universell utforming og nye digitale løsninger kan blant annet gi bedre tilgang for alle til audio­visuelle produksjoner, litteratur og media. 

Ikke alle er like fortrolige med den nye tekno­logien. Digidel er etablert som et toårig program fra 2015 til 2017 for å øke befolkningens digitale deltagelse og kompetanse i tillegg til å satse på universell utforming av IKT-løsninger.

Etableringen av dette programmet er en konkret oppfølging av Meld. St. 23 Digital agenda for Norge (2012-2013). Regjeringens mål for digital deltakelse er blant annet at: 


			
					Alle som ønsker det, kan bruke digitale verktøy og tjenester. 

					Det skal legges til rette for gode og relevante opplæringstilbud som er tilpasset aktuelle målgrupper.

					I løpet av fem år skal antallet som ikke er på nett være halvert fra 270 000 til 135 000.

			

			
Universell utforming av IKT er en del av norsk likestillings- og ikke-diskrimineringspolitikk. Regjeringen vil følge opp diskrimineringslovgivingen på området og har foreslått å utvide plikten til universell utforming av IKT til også å gjelde opplærings- og utdanningssektoren. 

Formålet med velferdsteknologi er først og fremst teknologisk assistanse som bidrar til økt trygghet, sikkerhet, sosial deltakelse, mobilitet og fysisk og kulturell aktivitet. Teknologien styrker den enkeltes evne til å klare seg selv i hverdagen til tross for sykdom og sosial, psykisk eller fysisk nedsatt funksjonsevne. 

Velferdsteknologi kan også fungere som støtte til pårørende og ellers bidra til å forbedre tilgjengelighet, ressursutnyttelse og kvalitet på tjenestetilbudet. Velferdsteknologiske løsninger kan i mange tilfeller forebygge behov for tjenester eller innleggelse i institusjon. (Meld. St. 29 (2012-2013) Morgendagens omsorg). Velferdsteknologier kan både være digitale og ikke-digitale teknologier.

Eksempler på velferdsteknologi er elektroniske dørlåser, automatiske døråpnere, fallsensorer og annen trygghetsteknologi. Teknologien gir også nye muligheter for å involvere og behandle pasienter enn det tradisjonelle, fysiske møtet mellom behandler og pasient, for eksempel kan pasienter med diabetes og KOLS, og pasienter innenfor psykisk helsevern, få oppfølging ved hjelp av nettbrett og mobile sensorer. 

Helse- og omsorgstjenestene står overfor store oppgaver fremover. Befolkningens alders­sammensetning endres og kompleksiteten i oppgaveløsningen vil øke.

Morgendagens omsorgstjeneste skal legge til rette for at brukerne i større grad blir en ressurs i eget liv, og at velferdsteknologi gir brukerne bedre muligheter til å mestre hverdagen. Økt bruk av velferdsteknologi er også en av flere faktorer som kan bidra til en bærekraftig omsorgstjeneste i fremtiden.

Regjeringen vil utnytte mulighetene som ligger i nye teknologiske hjelpemidler som mobil helse­teknologi, velferdsteknologi og dialogtjenester. Utgangspunktet for satsingen ligger i Meld. St. 29 (2012-2013) Morgendagens omsorg.

Helsedirektoratet forvalter Helse- og omsorgsdepartementets satsinger knyttet til velferdsteknologi, blant annet Nasjonalt program for utvikling og implementering av velferdsteknologi, Norges deltagelse i det internasjonale programmet for mobil helseteknologi, Be He@lthy -Be mobile og nasjonalt velferdsteknologiprosjekt for avstandsbehandling og avstandsoppfølging av kronisk syke. Tiltakene omfatter blant annet arbeid med standardisering og infrastruktur, utvikling og utprøving i kommunene og utvikling av veilednings- og opplæringsverktøy til bruk i kommunene.

På forskningsområdet er velferdsteknologi inkludert i programmer i Norges forskingsråd. Innovasjon Norge bidrar med utviklingsmidler og kompetanse til norske virksomheter som utvikler og produserer produkter på området. I tillegg til dette har både Husbanken og fylkes­mennene tilskuddsordninger for å fremme kompetanse, innovasjon og investering som omfatter velferdsteknologi. Norge deltar også i internasjonalt forskningssamarbeid i Health, Demographic Change and Wellbeing i det europeiske rammeprogrammet for forskning og innovasjon, Horisont2020.

Det arbeides også målrettet med å tilrettelegge velferdsteknologi som tema i fagutdanningene innen helse- og omsorgssektoren. 

Det er betydelig, samordnet innsats for å utvikle og implementere velferdsteknologi i omsorgstjenestene i norske kommuner.  Denne teknologien er i stor grad basert på at brukeren selv skal kunne bruke den. Det gjelder både utstyr i hjemmet og det utstyret som for eksempel brukes til avstandsoppfølging av kronisk syke i et nasjonalt prosjekt for velferds­teknologi og mobil helseteknologi. Ved avstands­oppfølging legges det opp til at pasienten måler for eksempel blodsukker, blodtrykk, oksygenopptak og lignende selv. Måleresultatene sendes via nettbrett til helsepersonell, og kontakten mellom pasienten og helsepersonell skjer via videokommunikasjon.

På denne måten blir brukergrensesnittet til produktene svært viktig. Produktene må, så langt det er mulig, være universelt utformet og kunne brukes av alle. 

Utvalget av produkter som kan gjøre hverdagen enklere og tryggere er økende, og mye er tilgjengelig for vanlige forbrukere i ordinære butikker. Disse produktene kan være nyttige i hjemmet. Det kan for eksempel være potet­skrellere som er gode å holde i, komfyrer som slår seg av selv for å unngå brann eller robotstøvsugere. Det er også produkter som gjør det enklere og tryggere å ferdes utendørs. Flere av disse har vi med oss uten å tenke over det. Mobiltelefoner har applikasjoner som kan fortelle oss hvor vi er, når bussen går og når vi må være på bestemte steder. Det finnes hendige forstørrelsesglass som hjelper oss å lese den lille teksten på boksene i matbutikken og applikasjoner til mobiltelefoner som gjør det samme. 

Det dreier seg om et bredt spekter av ordinære produkter og teknologi som den enkelte kan skaffe seg selv uten for store kostnader. Denne hverdagsteknologien kan utnyttes bedre ved at informasjonen til forbrukere om produkter og bruksmuligheter styrkes. 

Hverdagsteknologi og velferdsteknologi har betydelige utviklingsmuligheter. Derfor er fortsatt satsing på nyskaping og produktutvikling viktig. 

			4. oppfølging av andre sentrale samfunnsområder

			Selvika rasteplass på vegen til Havøysund i Finnmark har løst kravene til universell utforming på en original og elegant måte. Anlegget fikk utmerkelsen Betongtavlen 2013 for fremragende arkitektur og førsteklasses bruk av betong. Foto: © RRA.

		

		
			Tilgjengelighet til bygninger, transport, uteområder og digital kommunikasjon er viktig for å få tilgang til utdanning, arbeid og et aktivt sosialt liv. 

Universell utforming har ført til at nye bygninger, nye uteområder, ny infrastruktur og nyanskaffelser av transportmidler er mer tilgjengelig for alle. 

Det er også arbeidet målrettet for å styrke innholdet i utdanningene på universitets- og høyskolesektoren. 

Videreføring og oppfølging er viktig for fremdriften av et universelt utformet samfunn. Indikatorer og måltall viser at det er en liten, men jevn fremgang på de fleste områder. For eksempel økte volumet av offentlige bygninger med tilgjengelig atkomst for bevegelseshemmede fra 4% til 7% fra 2013-2014 ifølge tall fra Statens kartverk. Dette er positivt, men illustrerer også at det kan ta tid å oppgradere eksisterende bygninger. Det samme vil gjelde for eksisterende anlegg og uteområder.  

Dette er oppgaver som må løses over tid, med jevn og systematisk innsats på de ulike sektorene. Nasjonal transportplan er viktig for det løpende arbeidet med universell utforming på samferdselssektoren. Nærmiljøsatsingen til Miljødirektoratet og Programmet for bærekraftig byutvikling og områdesatsing i byer inkluderer universell utforming av friluftsområder, uteområder og infrastruktur.

			Bybanen i Bergen ved holdeplass

			Universell utforming var en premiss ved utforming av Bybanen i Bergen og er det første baneanlegget i Norge som er universelt utformet på en helhetlig måte. Bybanen i Bergen vant Innovasjonsprisen for universell utforming 2015 i kategorien transport. 
Foto: Knut Opeide / Statens vegvesen.

		

	
		
			5. tiltak

			Betalingsautomat fra Melin Medical er en brukervennlig betalingsløsning for helsesektoren. Terminalene følger prinsippene for universell utforming og betaling kan foretas med to enkle tastetrykk. Betalingsautomaten vant Innovasjonsprisen for universell utforming 2015 i kategorien tjenestedesign. 
Foto: DogA / Melin Medical, Lasse Hyldager.

		

		
			Tiltak på de to prioriterte områdene 

			1)  IKT

			Tiltak IKT1: 

			Utvide virkeområdet til forskriften om universell utforming av IKT-løsninger til å gjelde for utdanningssektoren  

			I regjeringens plattform heter det at en forutsetning for økt bruk av IKT i undervisningen er at løsningene blir tilgjengelige for alle. Det presiseres at regjeringen vil legge vekt på universell utforming innen IKT. Det er et viktig mål at personer med funksjonsnedsettelse får mulighet til å delta i utdanningen på lik linje med andre. 

Manglende universell utforming kan ekskludere store elev- og studentgrupper fra å ta del i undervisningen på like vilkår. Virkeområdet til forskriften om universell utforming av IKT-løsninger er foreslått utvidet til å gjelde for utdanningssektoren i ny felles diskrimineringslov. Det utarbeides et informasjonsopplegg om dette.

Gjennomføring: 2016-2017 

Ansvarlig: Kommunal- og moderniserings­departementet, Barne-, likestillings- og inkluderingsdepartementet og Kunnskaps­departementet 

			Tiltak IKT2: 

			Regelverksutvikling innen universell utforming av IKT

			Universell utforming er et dynamisk fagområde og det er behov for å følge med på den internasjonale utviklingen og våre internasjonale forpliktelser for å kunne vurdere om virkeområdet til regelverket bør forandres.

			
Diskriminerings- og tilgjengelighetsloven § 14 har en plikt for universell utforming av IKT-løsninger. Forskriften om universell utforming av IKT-løsninger bestemmer det nærmere innholdet i kravene til universell utforming av IKT. Etter gjeldende rett stilles det krav til nettløsninger og selvbetjenings­automater. For nettløsninger er det den internasjonale standarden WCAG 2.0 som gjelder, mens det for automater er ti nasjonale og internasjonale standarder som fastsetter kravene.

En hurtig og gjennomgripende teknologisk utvikling krever løpende vurdering av hvilke løsninger som reguleres og hvilke standarder forskriften skal peke på, for å sikre at regelverket til enhver tid er relevant. For tiden jobber Difi med å evaluere standardene for automater. Det er også aktuelt å vurdere eventuelle andre standarder for nettløsninger. 

Gjennomføring: Pågående

Ansvarlig: Kommunal- og moderniserings­departementet og Direktoratet for forvaltning og IKT

			Tiltak IKT3: 
Program for økt digital deltakelse og kompetanse 

			KMD har lansert et program for økt digital deltakelse, kalt Digidel 2017, for å styrke samarbeidet og øke innsatsen som i dag gjøres av ulike offentlige virksomheter, IKT-næringen og frivillige organisasjoner. Digidel 2017 vil tilby opplæringsmateriell og arenaer for erfaringsutveksling og kunnskapsheving for instruktører og kursledere som driver med undervisning innen digital kompetanse.  

Gjennomføring: 2015-2017 

Ansvarlig: Kommunal- og moderniserings­departementet



			Tiltak IKT4: 

			Tilsyn med virksomheter  

			Diskriminerings- og tilgjengelighetsloven § 29 gir Difi hjemmel til å føre tilsyn med virksomheter som har nye IKT-løsninger rettet mot allmenheten. Tilsynet kontrollerer om virksomhetene etterlever lov- og forskriftskravene om universell utforming av IKT-løsninger. Tilsynsvirksomheten er risikobasert. Dette innebærer at det føres tilsyn etter en vurdering av hva som best bidrar til at formålet med regelverket om universell utforming av IKT-løsninger blir oppnådd. 


			Forskriften om universell utforming av IKT-løsninger trådte i kraft 1. juli 2014.

Gjennomføring: Pågående

Ansvarlig: Direktoratet for forvaltning og IKT 

			Tiltak IKT5: 

			Områdeovervåking, indikatorer og statistikk

			Områdeovervåking skal skaffe oversikt over status på universell utforming av IKT i offent­lig og privat sektor. Gjennom tiltak som statusmålinger, undersøkelser og analyser, skal tilsynet kartlegge status og utviklingen på området. Dette skal gi grunnlag for politikkutforming og regelverksutvikling, samt tilsynets strategiske prioriteringer – både når det gjelder tilsyn og veiledning. 

Gjennomføring: Pågående

Ansvarlig: Direktoratet for forvaltning og IKT



			Tiltak IKT6: 

			Informasjon og veiledning for å 
oppnå digitale løsninger for alle   

			Difi skal informere og veilede innen universell utforming av IKT, inkludert regelverk og den beste praksis. De viktigste målgruppene er virksomhetene som skal etterleve regelverket, leverandører, bransje- og interesseorganisasjoner og brukerorganisasjoner. Den viktigste kanalen for tilsynets informasjons- og veiledningsarbeid, er nettstedet uu.difi.no (universell utforming). Andre prioriterte informasjonstiltak er fagdager/konferanser og andre arrangementer. 

Gjennomføring: Pågående

Ansvarlig: Direktoratet for forvaltning og IKT

		

		
			Tiltak IKT7: 

			E-læring på området universell utforming av IKT

			Difi lanserte universell utforming-skolen (uu-skolen) som en del av nettsiden uu.difi.no i 2013. Nettsiden er en sentral veilednings- og informasjonskanal for universell utforming av IKT. Som en del av uu-skolen planlegges det å utvikle et e-læringsopplegg på området universell utforming av IKT. Opplæringen kan ta for seg små temakurs innen universell utforming av IKT, og presenteres som et interaktivt opplegg med tekst, lyd og video. 

Gjennomføring: 2017 

Ansvarlig: Direktoratet for forvaltning og IKT 

			Tiltak IKT8: 

			Videreutvikling av nettverks- og tilskuddsprogrammet UNIKT

			I 2013 ble programmet UnIKT etablert, med et forum og en tilskuddsordning for universell utforming av IKT. UnIKT skal styrke arbeidet med digital deltakelse og medvirke til at flere digitale satsninger kan komme flere til gode. UnIKT skal også stimulere til gode, inkluderende digitale prosjekter rettet mot allmenheten.

Forumet har i overkant av 30 medlemmer fordelt på brukerorganisasjoner, offentlig sektor, fagmiljø og næringsliv. 

Forum og tilskuddsordning videreføres og videreutvikles. Hverdagsteknologi og velferds­teknologi tas opp som en del av temaene i UnIKT. UnIKT administreres av Deltasenteret/Bufdir.

Gjennomføring: 2015-2019

Ansvarlig: Barne-, likestillings- og inkluderingsdepartementet


			Tiltak IKT9: 

			Talegjenkjenningsverktøy på norsk 

			Det er bevilget 13 millioner kroner over budsjettet til Arbeids- og sosialdepartementet til utvikling av talegjenkjenning på norsk. Tekno­logien gjør det mulig å styre datamaskiner og diktere tekst ved hjelp av tale, og vil kunne være til stor nytte for mange mennesker med funksjonsnedsettelse.

Talegjenkjenning vil kunne fungere som et hjelpemiddel blant annet for personer med muskel- og skjelettlidelser, og vil også være til nytte for elever med lese- og skrive­vansker. Videre vil teknologien kunne brukes til teksting av direktesendte TV-programmer, noe som vil kunne være til stor nytte for døve og hørselshemmede. Teknologien finnes i dag tilgjengelig på engelsk, men ikke på norsk. 
 
Gjennomføring: 2015-2019 

Ansvarlig: Arbeids- og sosialdepartementet


			Tiltak IKT10: 

			Prøveordning med ikke-verbal kommunikasjon med nødmeldesentralene

			Det arbeides med å etablere en prøveordning som skal muliggjøre ikke-verbal kommunikasjon direkte med nødmeldetjenesten. Pilotprosjektet vil i første omgang rette seg mot døve og hørselshemmede. Direktoratet for nødkommunikasjon er i prosess med å utarbeide tekniske krav til en slik løsning og man ser for seg at den vil være koblet opp mot en samlokalisert nødmeldesentral.

Gjennomføring: Pågående

Ansvarlig: Justis- og beredskapsdepartementet 


		

		
			Tiltak IKT11: 

			Universell utforming av statlige nettsteder og automater

			Departementene og statlige etater følger opp og ivaretar hensynet til universell utforming innenfor de nasjonale mål og strategier som er vedtatt for universell utforming. 

Toll­direktoratet utvikler en fortollingsapp hvor det legges stor vekt på universell utforming.

Finanstilsynet, Direktoratet for økonomi­styring, Tolletaten og Skatteetaten følger også krav om universell utforming i utviklings­arbeider innen IKT.

Brønnøysundregistrene har satt i gang et omfattende arbeid for å fornye sin nettside www.brreg.no. I tillegg til informasjon og veiledning omfatter nettsidene blant annet flere digitale tjenester for oppslag i registrene. Brønnøysundregistrene arbeider systematisk med utgangspunkt i etablerte retningslinjer og krav til tilgjengelighet.

Kulturdepartementet arbeider med nytt elektronisk saksbehandlingssystem for spillemiddelsøknader og register over idrettsanlegg. Løsningen skal tilfredsstille kravene til universell utforming til IKT.

Det er tidligere stilt krav til virksomheter som får statlig driftstilskudd at nye IKT-løsninger skal være universelt utformet fra og med juli 2011. KORO og Nasjonalmuseet for kunst, arkitektur og design har implementert kravet i sine nye nettsider. Norsk kulturråd og Nasjonalbiblioteket arbeider løpende med forbedringer av sine nettsider.

Gjennomføring: 2015-2019

Ansvarlig: Finansdepartementet, Nærings- og fiskeridepartementet mfl.


			Tiltak IKT12:  

			Universell utforming av NRKs samlede allmenkringkastingstilbud  

			Kulturdepartementet vil i forbindelse med revisjonen av kringkastingsloven sende et forslag på allmenn høring med følgende innhold:

Konkrete kvantitative krav til NRKs tilbud om, tegnspråk, lydtekst og synstolking.

Kravene til teksting av direktesendte riksdekkende TV-program utvides, slik at kravet gjelder hele døgnet med forbehold om at det er teknisk og praktisk mulig.

Programmer som har vært tekstet på TV skal også være tilgjengelige med teksting når programmet blir lagt ut som audiovisuell bestillingstjeneste.

NRKs distriktssendinger skal snarest mulig gjøres tilgjengelige med teksting når slike programmer blir lagt ut som audiovisuell bestillingstjeneste.

Tiltakene er varslet i Meld. St. 38 (2014–2015) Open og opplyst.

Gjennomføring: Pågående

Ansvarlig: Kulturdepartementet

			Tiltak IKT13: 

			Bedre tilgjengelighet for publikum til audiovisuelle produksjoner 

			Det er nedfelt i forskrift om audiovisuelle produksjoner at alle filmer som skal i ordinær kinodistribusjon, og som har mottatt statstilskudd fra Norsk filminstitutt skal tekstes, slik at det kun er mulig å vise filmen med tekst.

I Meld. St. 30 (2014–15) En fremtidsrettet filmpolitikk foreslår Kulturdepartementet at tilskuddssystemet til audiovisuelle produksjoner gjøres plattformnøytralt. Som følge av dette omtales følgende tiltak i stortingsmeldingen, som vil sikre større tilgjengelighet for publikum:


			
					Kravet om teksting utvides til å gjelde all norsk film uavhengig av format og plattform.


					Krav om synstolking av filmer i forskrift om audiovisuelle produksjoner. I første omgang skal dette kun gjelde for kinofilm som mottar statstilskudd fra Norsk filminstitutt (NFI).

			

			 
Gjennomføring: 2016 

Ansvarlig: Kulturdepartementet


			Tiltak IKT14: 

			Bedre tilgjengelighet til Bokhylla og annet innhold i Nasjonalbibliotekets digitale bibliotek

			Nasjonalbiblioteket (NB) utreder løsninger for å gjøre Bokhylla og annet innhold i det digitale bibliotek mer tilgjengelig for blinde, svaksynte, dyslektikere og andre NLB-brukere. 

Programvare for å generere god norsk tale fra tekst er et sentralt verktøy. Arbeidet skjer i dialog med Norsk lyd- og blindeskriftbibliotek (NLB).

Gjennomføring: 2015-2016

Ansvarlig: Kulturdepartementet

		

	
		
			Tiltak på de to prioriterte områdene 

			2)  Velferdsteknologi og Hverdagsteknologi

			Tiltak TEK1: 

			Innarbeide anbefalinger for universell utforming inn i «Samveis veikart for tjenesteinnovasjon – velferdsteknologi» 

			«Samveis veikart for tjenesteinnovasjon -  velferdsteknologi» (www.samveis.no) er det sentrale verktøyet for å guide tjenestene til å ta velferdsteknologiske løsninger aktivt i bruk. Veikartet gir kommuner verktøy og veiledning i de ulike fasene kommunene går gjennom i innovasjonsprosesser, og inneholder det tjenestene trenger fra A til Å – fra før tanker tenkes, gjennom forankrings­prosesser, forberedelser, tjenestedesign, brukermedvirkning, tjenesteinnovasjonsfasen, overgang til drift, uttak av gevinster og til måling av resultater. 

Det skal utvikles en plan for å sikre at gode velferdsteknologiske løsninger tas i bruk. Helsedirektoratet satset mye på kommunenettverk. Det vil også være en prioritert oppgave i fremtiden. Det er behov for å vurdere virkemidler for å nå ut med informasjon og kunnskap om universell utforming innenfor det velferdsteknologiske området. Strategien skal utvikles av Helsedirektoratet. Veikartet vil ha en sentral plass i denne strategien.

Universell utforming er også relevant ved utforming av tjenester. Tydeligere anbefalinger og verktøy for universell utforming i veikartet, vil kunne bidra å sikre dette. 

Omtale og anbefalinger knyttet til universell utforming bygges inn i veikartet og i opp­følgingsaktivitetene i samarbeid med Bufdir/Deltasenteret. 

Gjennomføring: 2015-2016 (versjon 2 av Veikartet ble lansert 10.09.15, en oppdatert versjon av veikartet planlegges til juni 2016) 

Ansvarlig: Helse- og omsorgsdepartementet i samarbeid med Barne-, likestillings- og inkluderingsdepartementet


			Tiltak TEK2: 

			Selvdeklareringsordning m-Helse  

			Mobil helseteknologi og helseapper favner et bredt spekter av bruksformål og funksjonalitet, og flere og flere apper brukes til helserelaterte formål. I denne sammenheng er det viktig at pasienter og helsepersonell kan være trygge på at verktøyene er sikre i bruk. Dette gjelder særlig der løsningene skal benyttes i forbindelse med behandling og oppfølging av sykdom, for eksempel ved diabetes. Det er et vesentlig kravskille mellom slike helseapper, og apper som utelukkende har annet formål, eksempelvis treningsapper, helsedagbøker og skrittellere.

Antallet apper som benyttes til helserelaterte formål øker raskt, og aktualiserer viktigheten av kvalitetskrav og krav til at informasjon behandles på en sikker og forsvarlig måte.

			
Som en del av arbeidet med mobil helseteknologi, arbeider Helsedirektoratet derfor med å utrede godkjenningsordninger for mobil helseteknologi. I første omgang arbeides det med å utvikle en selvdeklareringsordning for helseapper.


			I selvdeklaringsordningen ønskes det i første fase å fokusere på utvikling av kvalitetskriterier, slik at leverandøren selv kan verifisere at programvaren/appen tilfredsstiller krav til informasjonssikkerhet, personvern og andre funksjonskrav. Deretter kan det skapes en anbefalingsordning for deklarerte helseapper, slik at det kan bli enklere for både innbyggere, pasienter, brukere og helsepersonell å velge løsninger som er trygge og sikre å bruke. 

Som en del av arbeidet med selvdeklareringsordningen, skal det, i samarbeid med Bufdir/Deltasenteret, vurderes om og ev. hvordan krav til universell utforming bør være en del av ordningen.

Gjennomføring: 2015-2017 (det planlegges å starte opp med første versjon av selvdeklareringsordningen i 2016)

Ansvarlig: Helse- og omsorgsdepartementet i samarbeid med Barne-, likestillings- og inkluderingsdepartementet


		

		
			Tiltak TEK3: 

			Forbrukerinformasjon om Hverdagsteknologi og praktiske løsninger 

			Det er mange nyttige produkter i markedet. Det gjelder både praktiske hverdagsprodukter og digital teknologi i form av for eksempel apper til mobiltelefoner og nettbrett. Dette er produkter som vi ikke umiddelbart tenker på som velferdsteknologi, men mange av dem kan dekke tilsvarende behov for sikkerhet og en enklere tilværelse. 

Det utvikles et informasjonsopplegg for å gi informasjon til forbrukere om hverdagsteknologi og praktiske løsninger. Dette skal omfatte både oversikt over produkter og bruksområder. Informasjonsopplegget skal være i drift fra 2017 og i utviklingsarbeidet vil medvirkning fra brukere, praktiske pilot­prosjekter og nødvendige utredninger bli gjennomført.

Det søkes etablert et samarbeid med blant andre næringslivets bransjeorganisasjoner, brukerorganisasjonene og faginstitusjoner på forbrukerområdet. 

Gjennomføring: 2015-2019 

Ansvarlig: Barne-, likestillings- og inkluderingsdepartementet i samarbeid med Helse- og omsorgsdepartementet


			Tiltak TEK4: 

			Anbefalinger og standardisering av brukergrensesnitt og infrastruktur   

			Produkter og systemer for velferdsteknologi og hverdagsteknologi som er basert på informasjons- og kommunikasjonsteknologi, kommuniserer ikke alltid med hverandre. Det er ønskelig at det etableres åpne og felles standarder for dette, slik at ulike komponenter og produkter kan brukes sammen. Dette vil øke og forenkle valgmulighetene både for forbrukere og ansvarlige for anskaffelser i kommunene. 

Helsedirektoratet skal utarbeide en arkitektur og infrastruktur som bidrar til bedre tjenester, kostnadseffektiv implementering og drift av velferdsteknologi og innovasjon og levedyktig marked.

Samtidig er det avgjørende at det utvikles retningslinjer slik at produktene kan utformes i tråd med prinsippene for universell utforming og brukes av alle.

Retningslinjer for universell utforming bør inngå som en del av Helsedirektoratets arbeid med å etablere arkitektur og infrastruktur. Arbeidet med retningslinjene skal gjennomføres i samarbeid med Bufdir/Deltasenteret. 

Gjennomføring: 2015-2019 

Ansvarlig: Helse- og omsorgsdepartementet i samarbeid med Barne-, likestillings- og inkluderingsdepartementet


		

	
		
			Tiltak innenfor andre viktige samfunnsområde

			Bygg og anlegg

			Tiltak BA1: 

			Ny handlingsplan for universell utforming i Statsbygg  

			Statsbygg har en viktig rolle som statlig byggherre og fagorgan. Statsbygg forvalter 2350 bygninger og organiserer, planlegger og gjennomfører om lag 160 prosjekter - større og mindre, til enhver tid, hvorav 20-30 større prosjekter blir ferdigstilt hvert år.

Det er en målsetting at Statsbyggs arbeids- og publikumsbygg (fengsler unntatt) skal være universelt utformet innen 2025. Statsbygg vil utarbeide en ny handlingsplan for dette arbeidet for perioden 2016-2020.

Gjennomføring: 2015-2020

Ansvarlig: Kommunal- og moderniserings­departementet

			Tiltak BA2: 

			Forskrift om tekniske krav til byggverk  

			Forskriften bidrar til å sikre at tiltak plan­legges, prosjekteres og utføres ut fra hensyn til god visuell kvalitet, universell utforming og slik at tiltaket oppfyller tekniske krav til sikkerhet, miljø, helse og energi. Universell utforming er et gjennomgående krav i forskriften. Det stilles krav om universell utforming av nye publikumsrettede bygg og arbeidsplasser, anlegg og uteområder. Det stilles tilgjengelighetskrav til boliger. 

Gjennomføring: Løpende 

Ansvarlig: Kommunal- og moderniserings­departementet

		

		
			Tiltak BA3: 

			Husbankens grunnlån 

			Husbankens grunnlån skal blant annet fremme viktige boligkvaliteter som miljø og tilgjengelighet / universell utforming ved utbedring av eksisterende boliger og bygging av nye boliger.

Gjennomføring: Løpende

Ansvarlig: Kommunal- og moderniserings­departementet

			Tiltak BA4: 

			Tilskudd til tilpasning av bolig   

			Tilskudd til tilpasning av bolig skal bidra til at personer med spesielle behov får tilpasset boligen til sine behov. Tilskuddet forvaltes av Husbanken, og fordeles i hovedsak via kommunene. Tilskuddet blir gitt etter økonomisk behovsprøving. 

Gjennomføring: Løpende

Ansvarlig: Kommunal- og moderniserings­departementet


			Tiltak BA5: 

			Husbankens tilskudd til heis og tilstandsvurdering   

			Tilskuddet går til tilstandsvurdering av borettslag, sameier og lignende, og prosjektering og installering av heis i eksisterende boligbygg. Husbanken forvalter ordningen. Tilskuddet skal bidra til å øke tilgjengeligheten i eksisterende boliger og bygg.

Gjennomføring: Løpende

Ansvarlig: Kommunal- og moderniserings­departementet

			
				
					[image: Heisprosjekt i Årdal
Flotane og Sauekvei borettslag i Årdal i Sogn og fjordane har fått etterinstallert heis og nytt trapperom med støtte fra Husbanken og NAV. Heis 
gir mange beboere økt livskvalitet og mulighet til 
å bli boende hjemme lenger. Foto: Husbanken.]
				

			

		

		
			Tiltak BA6: 

			Kompetansetilskudd til bærekraftig bolig- og byggkvalitet  

			Tilskuddet skal bidra til flere miljø- og energi­vennlige og universelt utformede boliger, bygg og uteområder. Tilskuddet forvaltes av Husbanken og skal gå til kompetanse- og kunnskapsutvikling, formidling og forsøks­prosjekter om energibruk og miljø- og klima­vennlige løsninger, universell utforming, tilgjengelighet og brukbarhet i boliger, bygg og uteområder, og bærekraftig byggeskikk. Tilskuddet gis blant annet til interesseorganisasjoner, kommuner, stiftelser og forskningsinstitusjoner.

Gjennomføring: Løpende 

Ansvarlig: Kommunal- og moderniserings­departementet

			Tiltak BA7: 

			Investeringstilskudd til heldøgns omsorgsplasser  

			Husbankens investeringstilskudd til heldøgns omsorgsplasser skal stimulere kommunene til både å fornye og øke tilbudet av sykehjemsplasser og omsorgsboliger for personer med behov for heldøgns helse- og omsorgstjenester uavhengig av beboerens alder, diagnose eller funksjonsnedsettelse. Plasser som mottar tilskudd skal blant annet være universelt utformet og tilrettelagt for personer med demens og kognitiv svikt, samt være tilrettelagt for tilkobling og montering av elektroniske hjelpemidler, kommunikasjons- og varslingssystem og annen velferdsteknologi.

Gjennomføring: Løpende 

Ansvarlig: Helse- og omsorgsdepartementet

			Tiltak BA8: 

			Informasjon om universell 
utforming 

			Husbanken og Direktoratet for byggkvalitet har informasjon, veiledningsstoff og verktøy om universell utforming og tilgjengelighet i boliger, bygninger og uteområder på sine nettsider.

Gjennomføring: Løpende

Ansvarlig: Kommunal- og moderniserings­departementet


			Tiltak BA9: 

			Statens byggeskikkpris   

			Prisen er en hederspris for bygninger, med tilhørende anlegg, som gjennom utførelse, materialbruk, og samspill med sted og miljø bidrar til å heve, fornye og utvikle den allmenne byggeskikken. Kandidater til prisen skal ha god arkitektonisk utforming og skal oppfylle sentrale kvaliteter innenfor miljø og universell utforming. Prisen deles ut årlig. Kommunal- og moderniseringsdepartementet oppnevner juryen.

Gjennomføring: Løpende

Ansvarlig: Kommunal- og moderniserings­departementet

			
				
					[image: ]
				

			

		

	
		
			Tiltak innenfor andre viktige samfunnsområder

			Planlegging og uteområder

			Tiltak PU1: 

			Tilskudd til lokal planlegging og universell utforming   

			Tilskuddsordning hvor midlene er knyttet til universell utforming rettes inn mot forskning, kompetanseutvikling og god praksis i planleggingen. Tilskudd kan gis til organisasjoner, virksomheter og andre.

Gjennomføring: 2015-2019

Ansvarlig: Kommunal- og moderniserings­departementet


			Tiltak PU2: 

			Bærekraftig byutvikling og 
områdesatsing i byer  

			Universell utforming inngår i departementets satsinger innen bærekraftig byutvikling gjennom plansatsing og områdesatsing i byer. Satsingene skal blant annet fremme bærekraftig bolig- og bypolitikk, bedre fysiske omgivelser og deltakelse i nærmiljøet i samsvar med intensjonene i statlige planretningslinjer for samordnet bolig-, areal- og transportplanlegging. Satsingene vil pågå frem til henholdsvis 2017 og 2018.

Gjennomføring: 2015-2019 

Ansvarlig: Kommunal- og moderniserings­departementet

			Tiltak PU3: 

			Universell utforming 
i planbehandling  

			Departementet vil se på fylkesmennenes og fylkeskommunenes oppfølging av universell utforming i sin planveiledning og planbehandling. Gjennom det fireårige evalueringsprogrammet EVAPLAN08 skal det ses på viktige samfunnshensyn og virkninger av plandelen i plan- og bygningsloven av 2008. Resultater vil formidles løpende i programfasen som skal vare frem til 2018. Videre vil departementet videreføre arbeidet med veiledning for god praksis i planleggingen. 

Gjennomføring: 2015-2019

Ansvarlig: Kommunal- og moderniserings­departementet

		

		
			Tiltak PU4: 

			Universell utforming i geografiske informasjonssystemer 


			Tiltaket P2 Universell utforming i geografiske informasjonssystemer videreføres og utvikles til fire oppgaver i regi av Statens kartverk:

			
					Tilgjengelighetsportalen med informasjon om kartfestet informasjon utvikles og vedlikeholdes.

					Universell utforming i matrikkelen videreføres med formål å utvikle metoder og foreta tilstrekkelige systemtilpasninger for innføring av uu-relevant bygnings­informasjon i tilknytning til Matrikkelen. Et delmål er en uu-indikator for bygninger fra 2017. Et mål for perioden 2016-19 er å stedfeste og registerfeste bygnings­informasjon knyttet til universell utforming i andre nasjonale registre.

					Universell utforming inkluderes i Felles kartdatabase (FKB).
Statens kartverk viderefører arbeidet med datamodellering av kartobjekter som er relevante for nasjonale mål i arbeidet med universell utforming. Det  lages produktspesifikasjoner som gir kommunene grunnlag for å legge inn, føre á jour-hold og forvalte data om universell utforming i deres ordinære kartgrunnlag. I løpet av perioden 2016-19 skal slike data standardiseres i FKB gjennom Geovekstsamarbeidet.

					Indikatorsett for universell utforming i stedfestet informasjon utvikles. Statens kartverk fortsetter å systematisere registrerte data om tilgjengelighet og universell utforming slik at det kan hentes ut indikatorer for utviklingstrekk på nasjonalt og lokalt nivå. I løpet av perioden 2016-19 inkluderes fortsatt innsamling, á jour-hold og uttrekk av indikatorer i Norge digitalt-samarbeidet.

			

			
Gjennomføring: 2015-2019

Ansvarlig: Kommunal- og moderniserings­departementet

			Tiltak PU5: 

			Sikring av viktige friluftsområder  

			I ordningen statlig sikring av friluftslivs­områder (kap. 1420 post 30) gir staten økonomisk bidrag til kommuner og friluftsråd til kjøp av viktige friluftslivsområder. Å legge til rette for friluftsliv for mange bruker­grupper er viktig. Ofte får områder som blir sikret, bedret atkomst. Dette gir tilgang til områdene for mange brukergrupper. I friluftslivsområder som blir statlig sikret blir det i mange tilfeller gjennomført ekstra tiltak for å bedre tilgjengeligheten for personer med funksjonsnedsettelse.

Gjennomføring: Løpende

Ansvarlig: Klima- og miljødepartementet

		

		
			Tiltak PU6: 

			universell utforming av viktige friluftsområder 

			I tilskuddsordningen «Tiltak i statlig sikrede friluftslivsområder», som gir støtte til opparbeiding og tilrettelegging av statlig sikrede friluftslivsområder, er hovedformålet å redusere de fysiske hindringene for friluftsliv og legge til rette for økt friluftslivsaktivitet for alle. Tiltak for personer med funksjonsnedsettelse er blant de prioriterte tiltakene.

Universell utforming inngår i ulike veiledere om grønnstruktur og friluftsliv. Blant annet har universell utforming av turveger og friluftslivsområder bred omtale i Miljødirektoratets veileder M100-2014 «Planlegging av grønnstruktur i byer og tettsteder». I Miljø­direktoratets veileder M98-2013 «Kartlegging og verdsetting av friluftslivsområder» er tilgjengelighet for funksjonshemmede et viktig kriterium.

Gjennomføring: Løpende

Ansvarlig: Klima- og miljødepartementet

			Tiltak PU7: 

			Tilskudd til friluftsaktiviteter  

			De aktivitetene som er lite ressurskrevende og lett tilgjengelig for ulike brukergrupper er prioritert i tilskuddsordningen «Tilskudd til friluftslivsaktivitet» (kap. 1420 post 78). Personer med funksjonsnedsettelse og personer som er lite fysisk aktive er blant de prioriterte gruppene i tilskuddsordningen. I 2015 fikk blant annet Kreftforeningen, Landsforeningen for hjerte og lungesyke og Nasjonalforeningen for folkehelsen midler fra tilskuddsordningen.

Gjennomføring: 2015-2019

Ansvarlig: Klima- og miljødepartementet

			
				
					
						[image: ]
					

					
						Klimapark 2469

						Gangbanen inn i Klimapark 2469 i Jotunheimen er et lite inngrep i naturen med stor effekt. Gangbanen representerer et nyskapende grep for å legge til rette for at flere skal kunne få oppleve høyfjellet og klimaparken. Prosjektet fikk hederlig omtale i kategorien landskapsarkitektur av juryen for Innovasjonsprisen for universell utforming 2015.Foto: Landskapsfabrikken.

					

					
					

				

			

			Tiltak PU8: 

			Formidling av resultater fra 
nærmiljøsatsing 

			Tilrettelegging for alle er sentralt i Miljødirektoratets nærmiljøsatsing. Gjennom å følge noen utvalgte pilotprosjekter kartlegger de hvordan det best mulig kan tilrettelegges for friluftsliv i nærmiljøet, slik at alle grupper kan være aktive i friluftsliv. Dette omfatter også tiltak for å bedre tilgjengeligheten for personer med funksjonsnedsettelse. 2015 er det siste året for prosjektdelen av satsingen. Kunnskap er en viktig forutsetning for å tilrette­legge for personer med funksjonsnedsettelse, slik at både riktige tiltak velges, samtidig som opplevelsesverdier og naturverdier ivaretas. I årene fremover vil Miljødirektoratet formidle resultatene fra satsingen til kommuner, friluftsråd og andre aktører som jobber med ivaretakelse og tilrettelegging av friluftslivsområder.

Gjennomføring: Løpende

Ansvarlig: Klima- og miljødepartementet

			
				
					[image: Parkettpromenaden i Ladeparken
Parkettpromenaden i Ladeparken i Trondheim med Himmelstigen og Akrobatplassen i bakgrunnen. Hovedprinsippene for universell utforming har vært grunnleggende for formgivingen av parken. Ladeparken ble kåret til Norges beste uterom i 2013 i en konkurranse som ble arrangert av Kommunenes Sentralforbund og Norsk Kommunal­teknisk Forening. Foto: Synlig.no]
				

			

		

	
		
			Tiltak innenfor andre viktige samfunnsområder

			TRANSPORT

			Nasjonal transportplan 

			Nasjonal transportplan for perioden 2014-2023 (NTP) bidrar til at reisekjeder blir universelt utformet, slik at transportsystemet i så stor grad som mulig kan benyttes av alle. NTP følges opp i Statens vegvesens (SVV) og Jernbaneverkets (JBV) handlingsprogram til NTP for perioden 2014-2017, og i de årlige budsjett, Prop. 1 S og tildelingsbrev, for Samferdselsdepartementets ansvarsområde.

			Tiltak T1: 

			Sammenhengende reisekjeder  

			Avinor, Jernbaneverket og Statens vegvesen skal bidra til at reisekjeder blir universelt utformet. Dette arbeidet gjøres både innenfor den enkelte transportsektor og på tvers av transportsektorer og forvaltningsnivå, gjennom for eksempel utvikling av knutepunkter.Statens vegvesen har et koordineringsansvar for universell utforming i hele vegsektoren, det vil si riksveg, fylkesveg og kommunal veg. Statens vegvesen arbeider for bedre koordinering mellom ulike aktører, ulike transportformer og på ulike forvaltningsnivå. Dette er viktig for å sikre en sammenhengende reise, fra dør til dør.

Statens vegvesen jobber også på oppdrag fra Samferdselsdepartementet med å legge til rette for nasjonal reiseplanlegger som skal inneholde informasjon om egenskaper ved holdeplasser og knutepunkt. Dette er viktig for å kunne planlegge en sammenhengende reise.

Statens vegvesen og Jernbaneverket rapporterer om status i arbeidet med universell utforming i årsrapporteringen. Avinor rapporterer om status gjennom eiermeldingen og oppfølging av NTP. 

			
Gjennomføring: 2015-2019

Ansvarlig: Samferdselsdepartementet

			
				
					[image: Gjøvik skysstasjon
Gjøvik skysstasjon er et viktig kollektivknutepunkt for hele Mjøsregionen. Prosjektet mottok Norges Blindeforbunds tilgjengelighetspris for 2015. Foto: Terje Borud.]
				

			

		

		
			Tiltak T2: 

			Kompetanse og forskning 

			Kompetanseheving og økt kunnskap om universell utforming er et satsingsområde. Avinor, Jernbaneverket og Statens veg­vesen skal, der dette kan gi hensiktsmessige resultater, bidra med kunnskap om gode løsninger til fylkeskommuner og kommuner og delta i kunnskapsutveksling. Statens vegvesen vil gjennomføre ulike aktiviteter for å øke kompetansen om hva universell utforming innebærer, og fortsette arbeidet med å få oversikt over tilgjengelighetsnivå på holdeplasser og knutepunkter. Jernbaneverket vil gjennomføre et undervisningsopplegg for de stasjonsdriftsansvarlige om universell utforming, og vedlikeholde sin oversikt over tilgjengelighetsnivå på stasjonene. Andre aktiviteter for kompetanseheving og forskning vil bli løpende vurdert. 

Statens vegvesen og Jernbaneverket rapporterer om status i arbeidet med universell utforming i årsrapporteringen. Avinor rapporterer om status gjennom eiermeldingen og oppfølging av NTP. 

Gjennomføring: Løpende

Ansvarlig: Samferdselsdepartementet


			Tiltak T3: 

			Drift av infrastruktur og utbedring av mindre hindringer  

			Avinor, Jernbaneverket og Statens vegvesen skal ha rutiner som ivaretar universell utforming i drift av infrastruktur. Dette inkluderer bl.a. god vinterdrift, frie gangveier, god kontrastmarkering, godt lys, fungerende teleslynger, alarmsystemer som er universelt utformet, fungerende heiser og vedlikehold av ledelinjer. De skal jobbe for å sikre vinterdrift som gir sammenhengende kvalitet på gangnettet, på tvers av forvaltningsnivå.

Avinor, Jernbaneverket og Statens vegvesen skal prioritere kostnadseffektive tiltak for utbedring av mindre hindringer som gir bedre tilgjengelighet i perioden. Dette kan omfatte kontrastmarkering, godt lys med mer.

Avinor, Jernbaneverket og Statens vegvesen bør, der dette er hensiktsmessig, arbeide for standardisering av løsninger på tvers av enheter og forvaltningsnivå innen drift og utbedring av mindre hindringer, samt sikre at informasjon om gode løsninger er lett tilgjengelig for offentlige og private virksomheter.

Statens vegvesen og Jernbaneverket rapporterer om status i arbeidet med universell utforming i årsrapporteringen. Avinor rapporterer om status gjennom eiermeldingen og oppfølging av NTP. 

Gjennomføring: Løpende

Ansvarlig: Samferdselsdepartementet


			Tiltak T4: 

			Planlegging og gjennomføring av prosjekter  

			Universell utforming skal være en integrert del av alle planer for vesentlig oppgradering og bygging av infrastruktur som planlegges og bygges i Avinors, Jernbaneverkets og Statens vegvesens regi. Avinor, Jernbaneverket og Statens vegvesen skal ha rutiner for gjennomgang av universell utforming i prosjekter under planlegging og for ferdige anlegg.

Funksjonshemmedes organisasjoner er høringsinstanser i utbyggingsprosjekter med publikumsareal. Invitasjon til deltagelse skal sendes organisasjonene både på lokalt og sentralt nivå. Etter hvert gjennomført større prosjekt skal Avinor, Jernbaneverket og Statens vegvesen gjennomføre en evaluering med organisasjonene om prosess og andre tilgrensende tema.

I gjennomføringen av prosjekter skal Avinor, Jernbaneverket og Statens vegvesen sikre at leverandører har tilstrekkelig kompetanse innen universell utforming til å gjennomføre de planlagte løsningene. De skal også ha dialog med leverandørene underveis slik at hensynet til universell utforming ivaretas på best mulig måte. Under gjennomføringen av prosjekter skal de sørge for at fremkommelighet, tilgjengelighet og sikkerhet for fotgjengere ivaretas.	

			Avinor, Jernbaneverket og Statens vegvesen bør, der dette er hensiktsmessig, arbeide for standardisering av løsninger på tvers av enheter og forvaltningsnivå. Samt sikre at informasjon om gode løsninger er lett tilgjengelig for offentlige og private virksomheter.

Statens vegvesen og Jernbaneverket rapporterer om status i arbeidet med universell utforming i årsrapporteringen. Avinor rapporterer om status gjennom eiermeldingen og oppfølging av NTP.

Gjennomføring: Løpende

Ansvarlig: Samferdselsdepartementet

			Tiltak T5: 

			Kjøp av transporttjenester 

			Staten skal ved kjøp av transporttjenester arbeide for å sikre at universell utforming ivaretas. Statens kjøp av transporttjenester omfatter bl.a. togtjenester, fergetjenester på riksveg, kystruten Bergen-Kirkenes, og flyreiser på kortbanenettet. Dette inkluderer oppfølging av bl.a. ombordstigningsløsninger, kundeinformasjon og salgsløsninger, toaletter mv.

Gjennomføring: Løpende

Ansvarlig: Samferdselsdepartementet

		

		
			Tiltak T6: 

			IKT, informasjon og kundetjenester 

			Informasjon på stasjoner, holdeplasser, knutepunkter, informasjon på internett, mobiltelefoner og ulike personlige digitale plattformer, samt kundetjenester skal tilstrebes å være universelt utformet og tilfredsstille gjeldende lovkrav. Avinor, Jernbaneverket og Statens vegvesen skal etterstrebe å tilfredsstille kravene til universell utforming innen disse områdene.

Stasjoner, holdeplasser og knutepunkter skal ha en logisk og lesbar skilting og ledelinjer. Informasjon på stasjoner, holdeplasser og knutepunkter skal være universelt utformet. All relevant informasjon, også avviksinformasjon, skal så langt som mulig gis både på skjerm og muntlig. Tjenester på digitale plattformer og kundetjenester skal også være universelt utformet. Dette stiller bl.a. krav til mulighet for skriftlige henvendelser til kundesenter, bruk av teleslynge ved skranker med mer.

Statens vegvesen og Jernbaneverket rapporterer om status i arbeidet med universell utforming i årsrapporteringen. Avinor rapporterer om status gjennom eiermeldingen og oppfølging av NTP. 

Gjennomføring: Løpende

Ansvarlig: Samferdselsdepartementet

			Tiltak T7: 

			Nettverk universell utforming for regional og kommunal transport 

			Det opprettes et nettverk som består av fylkeskommuner, storkommuner, statlige samferdselsetater, offentlige og private kollektivoperatører og brukerorganisasjoner.

Formålet med nettverket er å bidra til at den lokale og regionale kollektivtrafikken blir universelt utformet.

Nettverket administreres av Deltasenteret/Barne-, likestillings- og inkluderingsdepartementet.

Gjennomføring: 2015-2019

Ansvarlig: Barne-, likestillings- og inkluderingsdepartementet

			
				
					[image: Batteriferje MF Ampere
Nye generasjoner av ferjer utvikles med universell utforming og er godt tilrettelagt for personer med funksjonsnedsettelser. MF Ampere ble bygget i 2014/2015 og er verdens første ferje som er 100% batteridrevet. Ferja ble satt i trafikk i januar 2015 på sambandet Lavik – Oppedal i Sognefjorden. Foto: Samferdselsfoto. ]
				

			

			


		

	
		
			Tiltak innenfor andre viktige samfunnsområder

			Sektorovergripende tiltak

			Tiltak SO1: 

			Nyskapingsprogram for universell utforming 

			Et Nyskapingsprogram skal bidra til bedre design basert på brukernes behov. Det skal også bidra til å fremme innovasjon og verdiskaping. Stiftelsen Norsk design- og arkitektur­senter fortsetter arbeidet med å synliggjøre bruken av inkluderende design. Dette er en effektiv strategi for nyskaping i norsk næringsliv for å øke innovasjonsgraden, konkurransekraften og lønnsomheten. 

Hovedaktiviteter er formidling, synliggjøring, kunnskapsspredning og praktisk kompetanse­utvikling. Det gjennomføres blant annet samarbeidsprosjekter med privat næringsliv, offentlige aktører og de ulike profesjonene innen design og arkitektur.

Nyskapingsprogrammet vil samtidig videreutvikle sin rolle både som pådriver og som et kompetansesenter for universell utforming og nyskaping overfor målgruppene privat næringsliv, design og arkitektbransjen, FoU arenaen, utdanningen samt offentlige virksomheter. Kontinuerlig erfaringsutveksling, faglig oppdatering og nettverksarbeid nasjonalt og internasjonalt vil være viktig for programmets progresjon og måloppnåelse.

Gjennomføring: 2015-2019

Ansvarlig: Barne-, likestillings- og inkluderingsdepartementet


			Tiltak SO2: 

			Utvikling av universell utforming i standarder 

			Standarder som gir faglige råd og retningslinjer for hvordan universell utforming skal gjennomføres på ulike områder representerer viktig veiledningsmateriale. Standard Norge har utviklet flere standarder for universell utforming basert på konsensus mellom ulike interesser blant annet for bygninger, transport og IKT. Standard Norge leder også SAGA-sekretariatet som på oppdrag fra EU-kommisjonen koordinerer arbeidet med universell utforming i nye CEN-standarder og oppdateringer. 

Dette arbeidet videreføres og det vil i tillegg bli vurdert nærmere standarder på området velferdsteknologi, hverdagsteknologi og forbrukerprodukter. (Se tiltak TEK4: Anbefalinger og standardisering av brukergrensesnitt og infrastruktur). Det vurderes å iverksette FoU-prosjekter som kan bidra til å avklare funksjonskrav om universell utforming og tilgjengelighet. Arbeidet koordineres med aktuelle departementer og direktorater. 

Gjennomføring: 2015-2019

Ansvarlig: Barne-, likestillings- og inkluderingsdepartementet

		

		
			Tiltak SO3: 

			Kompetansehevingsprogram i utdanninger ved universiteter og høyskoler 

			Kompetansehevingsprogrammet i utdanninger ved universiteter og høyskoler videreføres.  

Programmet skal utvikle universell utforming i undervisningen og gi støtte til kompetansehevende prosjekter ved norske læresteder. Programmet skal også inneholde informasjonstiltak om tilgjengelighet på læresteder og i bygninger, informasjon på internett, besøk på utdanningsinstitusjoner og bidrag på konferanser.


			I tråd med hovedtemaene i ny handlingsplan for universell utforming vil det fra 2015 bli lagt større vekt på IKT og velferdsteknologi. Kompetansehevingsprogrammet  administreres av enheten Universell ved Norges teknisk-naturvitenskapelige universitet (NTNU).

Gjennomføring: 2015-2019

Ansvarlig: Kunnskapsdepartementet, Barne-, likestillings- og inkluderingsdepartementet

			
				
					[image: Prisutdeling
Juryleder Knut Hovland og statsråd Solveig Horne delte ut Innovasjonsprisen for 
universell utforming til St. Olavs Hospital på Norsk design- og arkitektursenter (DOGA) den 18. februar 2015. Foto: Johnny Syversen / DOGA.]
				

			

			Tiltak SO4: 

			Handlingsrom for å utvikle et universelt utformet samfunn 

			Regjeringen vil arbeide videre for et universelt utformet samfunn. Regjeringen vil også  fremme en strategi for en moderne eldre­politikk høsten 2015. Gjennom strategien skal alle sektorer bli mer bevisst på konsekvenser av aldringen av befolkningen og hvordan vi kan legge til rette for eldres deltakelse.

Å skape et universelt utformet samfunn og å skape et aldersvennlig samfunn, er to sider av samme sak. Løsningen er sammenfallende, og gjør utfordringene mer synlige.

Det skal gjennomføres en utredning bygget på scenarioteknikker som skal se på muligheter, handlingsrom og tidsperspektiv for å nå et universelt utformet samfunn. Utredningen skal også beskrive ulike effekter og innovasjonspotensialet av et universelt utformet samfunn.

Oppgaven utføres av Deltasenteret/Bufdir.

Gjennomføring: 2015-2016

Ansvarlig: Barne-, likestillings- og inkluderingsdepartementet og Helse- og omsorgsdepartementet


			Tiltak SO5: 

			Nettverkssamarbeid i kommuner og fylker 

			Det skal opprettes nettverkssamarbeid mellom kommuner og fylkeskommuner for å øke kommunenes kompetanse. Det er et godt verktøy for å styrke effektiv gjennomføring av tiltak for universell utforming og økt tilgjengelighet i byer, tettsteder og nærmiljøer. 

Det legges vekt på å oppnå konkrete resultater i nærmiljøer og der folk ferdes ved å bygge på kommunenes egne erfaringer sammen med kunnskap i sentrale fagmiljøer, interesseorganisasjoner og andre instanser. Foreliggende metodikk for registrering av universell utforming og data fra utførte registreringer i kommunene benyttes for å prioritere, planlegge og gjennomføre tiltak. 

Nettverket ledes av KS og vil omfatte inntil 60 kommuner. Barne-, likestillings- og inkluderingsdepartementet gir økonomisk støtte til prosjektet.

Gjennomføring: 2016

Ansvarlig: Barne-, likestillings- og inkluderingsdepartementet


		

	
		
			6. ORGANISERING AV ARBEIDET

		

		
			
				[image: ]
			

		

		
			Utsiktstien på Eldhusøya i Averøy kommune i Møre og Romsdal er en rundtur som passer alle. En oppbygd gangbane skjermer terrenget og gir god tilgjengelighet. Foto: Jan Andresen / Statens vegvesen.

		

		
			BLD er koordinerende departement for handlingsplanen med spesielt ansvar for problemstillinger og tiltak som går på tvers av sektorer. Handlingsplanens stimuleringsmidler på 26 millioner kroner (2015) vil bli styrt mot tverrsektorielle og høyt prioriterte tiltak. 

Sektoransvarsprinsippet er grunnleggende for gjennomføring av tiltakene i planen. Departementene har ansvar for inkludering og gjennomføringen på sine sektorområder. 

Det vil bli opprettet et forum for utveksling av informasjon og synspunkter på tiltak, profil og fremdrift i handlingsplanen. Planen vil ha en virketid på 5 år. 

Interesseorganisasjoner, faglige organisasjoner og faginstanser vil bli invitert til å delta. Forumet vil bli administrert av Deltasenteret/Bufdir.

		

		
			Krediteringer

			Det er benyttet forsknings- og utrednings­resultater og statistikk fra: Arbeidsforsknings­instituttet, Transportøkonomisk institutt, Norsk institutt for by- og regionforskning, Analyse & Strategi, Oslo Economics, Universell utforming as, Vista Utredning as, WSP Analys & Strategi, Statens kartverk, Jernbaneverket, Norges statsbaner, Avinor, Deltasenteret/Bufdir og Statistisk sentralbyrå.

		

		
			Utgitt av:

			Barne-, likestillings- og inkluderingsdepartementet

			 

			Offentlige institusjoner kan bestille flere

			eksemplarer fra:

			Departementenes sikkerhets- og serviceorganisasjon

			Internett: www.publikasjoner.dep.no

			E-post: publikasjonsbestilling@dss.dep.no

			Telefon: 222 40 000

			 

			Publikasjonskode: Q-1233 B

			Illustrasjon og design: Gjerholm Design AS, Aina Huus

			Trykk: Departementenes sikkerhets- og serviceorganisasjon

			01/2016 - opplag 1000

Mobilapplikasjonen Trafikanten sanntid

Mobilapplikasjonen Trafikanten sanntid er en reiseplanlegger med informasjon og
rutetider for kollektivtrafikken pa @stlandet. Applikasjonen brukes av 100 000 mennes-
ker hver dag og fargekontraster og visuelle symboler er tydelige og spesielt godt egnet
for svaksynte. Det er ogsa lagt til rette for bruk av telefonens talkbackfunksjon for
synshemmede.

Applikasjonen mottok Merket for god design i 2013 og fikk fikk hederlig omtale av jury-
en for Innovasjonsprisen for universell utforming i 2011. Foto: DogA.

Skatteetaten.no

Nettstedet skatteetaten.no gir informasjon om skatter
og avgifter. Ved planlegging av nettstedet sto universell
utforming og klarsprak sentralt. Det har lagt grunnlaget
for bade tekst, utforming og teknikk. Nettstedet vant
Innovasjonsprisen for universell utforming 2015 i kate-

gorien Informasjons- og interaksjonsdesign. Foto: DogA.

Gjavik skysstasjon

Gjovik skysstasjon er et viktig kollektivknutepunkt
for hele Mjgsregionen. Prosjektet mottok Norges
Blindeforbunds tilgjengelighetspris for 2015.
Foto: Terje Borud.

Batteriferje MF Ampere

Nye generasjoner av ferjer utvikles med univer-
sell utforming og er godt tilrettelagt for personer
med funksjonsnedsettelser. MF Ampere ble
bygget i 2014/2015 og er verdens forste ferje
som er 100% batteridrevet. Ferja ble satt i trafikk
i januar 2015 pa sambandet Lavik - Oppedal i
Sognefjorden. Foto: Samferdselsfoto.

Prisutdeling

Juryleder Knut Hovland og statsrad Solveig Horne delte ut Innova-
sjonsprisen for universell utforming til St. Olavs Hospital pa Norsk de-
sign- og arkitektursenter (DOGA) den 18. februar 2015. Foto: Johnny
Syversen / DOGA.

Parkettpromenaden
i Ladeparken

Parkettpromenaden i Ladeparken i Trond-
heim med Himmelstigen og Akrobatplassen
i bakgrunnen. Hovedprinsippene for uni-
versell utforming har veert grunnleggende
for formgivingen av parken. Ladeparken ble
karet til Norges beste uterom i 2013 i en
konkurranse som ble arrangert av Kommu-
nenes Sentralforbund og Norsk Kommunal-
teknisk Forening. Foto: Synlig.no

Preikestolen turisthytte

Preikestolen turisthytte i Strand kommune
i Rogaland gir gode bruksmuligheter for
alle. Universell utforming er ivaretatt bade
inne i bygningen og utendgrs. Preikestolen
turisthytte fikk Statens byggeskikkpris for
2009.

Foto: Jiri Havran / Husbanken.

Heisprosjekt i Ardal

Flotane og Sauekvei borettslag i Ardal i Sogn og
fijordane har fatt etterinstallert heis og nytt trap-
perom med statte fra Husbanken og NAV. Heis
gir mange beboere gkt livskvalitet og mulighet til
a bli boende hjemme lenger. Foto: Husbanken.

